
讞讜诇讬谉 拽讬讗 注"讘 - 驻讬专讜砖 砖讟讬讬谞讝诇抓

砖驻讬讚 讻讘讚讗 注讬诇讜讬 讘砖专讗 [砖诐 讘砖讬驻讜讚 诇拽专讗转 爪诇讬讬讛, 讻讘讚 注诇 讛讘砖专], 讗诪专 专讘 讗砖讬: 讻诪讛 讬讛讬专 (讙讗讛) 讛讜讗 讛讗讬 诪专讘谞谉 [转诇诪讬讚 讞讻诐 讝讛] 砖谞讜讛讙 讻谉, 砖讛专讬 讗讬诪专 讚讗诪讜专 专讘谞谉 [讗诪讜专 砖讗诪专讜 讞讻诪讬诐] 讜讛转讬专讜 讘讚讬注讘讚 讗转 讛讘砖专 砖谞爪诇讛 讘转谞讜专 转讞转 讛讻讘讚, 讜讗讜诇诐 诇注砖讜转 讻谉 诇讻转讞诇讛 诪讬 讗诪讜专 [讛讗诐 讗诪专讜] 讞讻诪讬诐?!


讜注讜讚 诪讜住讬驻讬诐 讘讚讬谉 爪诇讬讬转 讻讘讚 讜讘砖专 讘转谞讜专: 讗讬 讗讬讻讗 讘讬 讚讜讙讬 [讗诐 讬砖 诪转讞转 诇砖讬驻讜讚 讻诇讬 砖讘讜 谞讗住祝 讛砖讜诪谉 讛谞讜讟祝] 鈥� 讗驻讬诇讜 讘讗讜驻谉 讘讜 讘砖专讗 注讬诇讜讬 讻讘讚讗, 谞诪讬 讗住讬专 [讛讘砖专 注诇 讛讻讘讚, 讙诐 讻谉 讗住讜专] 诇爪诇讜转 讗转 讛讘砖专, 砖讛砖讜诪谉 砖谞讗住祝 讘讻诇讬 讗住讜专, 诪驻谞讬 砖讬砖 讘讜 诪讚诐 讛讻讘讚, 讜注诇讜诇 诇讗讜讻诇讜.


 讜砖讜讗诇讬诐 注诇 讻讱: 讜诪讗讬 砖谞讗 [讜诪讛 砖讜谞讛, 讘诪讛 谞讘讚诇] 爪诇讬讬转 讻讘讚 注诇 讘砖专 讘诪拽讜诐 砖讬砖 讘讜 讻诇讬 诇讗讬住讜祝 讛砖讜诪谉 砖讛专讬讛讜 讗住讜专, 诪爪诇讬讬转 讞转讬讻转 讘砖专 诪注诇 讻诇讬 讻讝讛, 砖讛专讬 讚诪讗 讚讘砖专讗 [讚诐 讛讘砖专] 谞讜讟祝 注诐 讛砖讜诪谉 诇转讜讱 讛讻诇讬, 讜谞讗住专 讛砖讜诪谉 讘讻讱? 讜诪砖讬讘讬诐: 讚诪讗 讚讘砖专讗 [讚诐 讛讘砖专] 鈥� 砖讻谉 [砖讜拽注] 讗诇 转讞转讬转 讛讻诇讬, 讜讛砖讜诪谉 爪祝 诪注诇讬讜, 讜谞讬转谉 诇讛驻专讬讚 讗转 讛砖讜诪谉 诪注诇讬讜, 讜诇讻讱 诪讜转专 讛砖讜诪谉. 讜讗讬诇讜 讚诪讗 讚讻讘讚讗 [讚诐 讛讻讘讚] 鈥� 讛专讬讛讜 拽驻讬 [爪祝] 诪注诇 讛砖讜诪谉, 讜诇讗 谞讬转谉 诇讛驻专讬讚诐, 讜诇讻讱 讗住讜专 讛讚讘专.


讗 讜诪讘讬讗讬诐 注讜讚 讘讛诇讻讛 讚讜诪讛, 讗诪专 专讘 谞讞诪谉, 讗诪专 砖诪讜讗诇: 住讻讬谉 砖诇 砖讞讬讟讛 砖砖讞讟 讘讛, 讻讬讜谉 砖诪拽讜诐 讛砖讞讬讟讛 ("讘讬转 讛砖讞讬讟讛) 讞诐 讘讬讜转专 鈥� 讘诇注讛 讛住讻讬谉 诪讚诐 讛砖讞讬讟讛, 讜诪注转讛 讗住讜专 诇砖讜讘 讜诇讞转讜讱 讘讛 讚讘专 诪讗讻诇 专讜转讞, 砖讛专讬 讛讬讗 诪讘诇讬注讛 讘讜 诪讚诐 讛砖讞讬讟讛 讛讘诇讜注 讘讛. 讜讗诐 讞转讱 讘住讻讬谉 讝讜 讚讘专 诪讗讻诇 爪讜谞谉 鈥� 讗诪专讬 诇讛 [讬砖 讗讜诪专讬诐] 讻讬 讞转讬讻讛 讝讜 砖谞讞转讻讛 讘注讬讗 [爪专讬讻讛] 讛讚讞讛 讻讚讬 诇讛转讬专讛 讘讗讻讬诇讛, 讜讗诪专讬 诇讛 [讜讬砖 讗讜诪专讬诐] 讻讬 诇讗 讘注讬讗 [讗讬谞讛 爪专讬讻讛] 讛讚讞讛.


讘 讜注讜讚 讛诇讻讜转 讘砖诪讜 砖诇 砖诪讜讗诇, 讗诪专 专讘 讬讛讜讚讛, 讗诪专 砖诪讜讗诇: 拽注专讛 砖诪诇讞 讘讛 讘砖专, 讻讚讬 诇讛讜爪讬讗 讗转 讚诪讜 诇拽专讗转 讘讬砖讜诇讜 鈥� 讻讬讜谉 砖谞讘诇注 诪谉 讛讚诐 讘拽注专讛, 讗住讜专 诇讗讻讜诇 讘讛 讚讘专 诪讗讻诇 专讜转讞, 砖讛专讬 讛拽注专讛 讞讜讝专转 讜谞讜转谞转 讘讜 诪讛讚诐 讛讘诇讜注 讘讛. 讜诪住讘讬专讬诐 讻讬 讘讛诇讻讛 讝讜 讛讜诇讱 砖诪讜讗诇 诇讟注诪讬讛 [诇讟注诪讜, 诇砖讬讟转讜], 砖讻谉 讗诪专 砖诪讜讗诇: 讛讚讘专 讛诪诇讬讞 鈥� 讛专讬 讛讜讗 谞讞砖讘 讻专讜转讞, 讜讛讚讘专 讛讻讘讜砖 鈥� 讛专讬 讛讜讗 谞讞砖讘 讻诪讘讜砖诇.


讜讘注谞讬谉 讝讛 谞诪住专, 讻讬 讗转讗 [讻讗砖专 讘讗] 专讘讬谉 诪讗专抓 讬砖专讗诇 诇讘讘诇 讗诪专 讘砖诐 专' 讬讜讞谞谉: 诪诇讬讞 鈥� 讗讬谞讜 讻专讜转讞, 讜讻讘讜砖 鈥� 讗讬谞讜 讻诪讘讜砖诇. 讗诪专 讗讘讬讬: 讛讗 [讝讜] 讛诪住讜专转 砖诇 专讘讬谉 讘砖诐 专' 讬讜讞谞谉, 诇讬转讗 [讗讬谞讛 谞讻讜谞讛], 讜专讗讬讛 诇讚讘专, 讚讛讛讬讗 驻讬谞讻讗 讚讛讜讛 讘讬 [砖拽注专转 讞专住 讗讞转 砖讛讬转讛 讘讘讬转] 专' 讗诪讬, 讚诪诇讞 讘讬讛 讘砖专讗, 讜转讘专讬讛 [砖讛讬讛 诪讜诇讞 讘讛 讘砖专, 讜砖讘专讜 专' 讗诪讬 诇讻诇讬 讝讛] 砖诇讗 讬讜讻诇讜 诇讛砖转诪砖 讘讜 注讜讚. 诪讻讚讬 [讛专讬], 专' 讗诪讬 转诇诪讬讚 砖诇 专' 讬讜讞谞谉 讛讜讛 [讛讬讛], 诪讗讬 讟注诪讗 转讘专讬讛 [诪讛 讟注诐 砖讘专讜]? 诇讗讜 [讛讗诐 诇讗] 诪砖讜诐 讚砖诪讬注讗 诇讬讛 诪讬谞讬讛 [砖砖诪注 讝讗转 诪诪谞讜] 诪专' 讬讜讞谞谉 砖讗诪专: 诪诇讬讞 鈥� 讛专讬 讛讜讗 讻专讜转讞! 讛专讬 砖讚注转 专' 讬讜讞谞谉 讛讬讗 讻砖诪讜讗诇, 讜砖诇讗 讻讚讘专讬 专讘讬谉. 讜注讜讚 谞诪住专 讘讛诇讻讛 讝讜 讻讬


讬转讬讘 [讬砖讘] 专讘 讻讛谞讗 讗讞讜讛 [讗讞讬讜] 砖诇 专讘 讬讛讜讚讛 拽诪讬讛 [诇驻谞讬] 专讘 讛讜谞讗, 讜讬转讬讘 讜拽讗诪专 [讜讬砖讘 讜讗诪专]: 拽注专讛 砖诪诇讞 讘讛 讘砖专 鈥� 讗住讜专 诇讗讻讜诇 讘讛 诪讗讻诇 专讜转讞. 讜讛讜住讬祝 注讜讚 讛诇讻讛: 爪谞讜谉 砖讞转讻讜 讘住讻讬谉 砖注诇讬讛 砖诪谞讜谞讬转 讘砖专 砖谞讞转讱 讘讛 鈥� 讗祝 砖讬砖 讞专讬驻讜转 讘爪谞讜谉, 讜诪转讜讱 讻讱 讛专讬讛讜 讘讜诇注 诪谉 讛住讻讬谉, 诪讻诇 诪拽讜诐 诪讜转专 诇讗讻诇讜 讘讻讜转讞 (诪讗讻诇 讞诇讘).


 讜讚谞讬诐 讘讚讘专讬 专讘 讻讛谞讗: 诪讗讬 讟注诪讗 [诪讛 讟注诐] 诪讘讞讬谞讬诐 讗谞讜 讘讬谉 讛讚诐 讛讘诇讜注 讘拽注专讛 (砖谞诪诇讞 讘讛 讘砖专) 砖讗讜住专 讗讻讬诇转 专讜转讞 讘拽注专讛 讝讜, 诇讘讬谉 砖诪谞讜谞讬转 讛讘砖专 砖注诇 讛住讻讬谉 (砖讞转讱 讘讛 爪谞讜谉) 砖讗讬谞讛 讗讜住专转 讗转 讛爪谞讜谉 诪诇讛讬讗讻诇 讘诪讗讻诇 讞诇讘讬? 讗诪专 讗讘讬讬: 讛讗讬 [讝讛] 讛爪谞讜谉 鈥� 讛讬转专讗 [讛讬转专] 讘诇注, 砖讛专讬 砖诪谞讜谞讬转 讛讘砖专 砖注诇 讛住讻讬谉 诪讜转专转 讘讗讻讬诇讛, 讜讗讬诇讜 讛讗讬 [讝讜] 讛拽注专讛 砖诪诇讞 讘讛 讘砖专 鈥� 讗讬住讜专讗 [讗讬住讜专, 讚诐] 讘诇注.


讗诪专 诇讬讛 [诇讜] 专讘讗 诇讗讘讬讬: 诪讛 讘讻讱, 讜讛专讬 讙诐 讻讬 [讻讗砖专] 讘诇注 讛讬转专讗 [讛讬转专], 讻爪谞讜谉 讝讛, 诪讗讬 讛讜讬 [诪讛 谞讛讬讛]?! 住讜祝 住讜祝, 诇讻砖讬讘讜讗 诇讗讻讜诇 爪谞讜谉 讝讛 讘讻讜转讞, 讛讗讬 讛讬转专讗 讚讗转讬 诇讬讚讬 讗讬住讜专讗 [讝讛 讛讬转专 砖讘讗 诇讬讚讬 讗讬住讜专] 讛讜讗, 讚讗讬住讜专讗 拽讗讻讬诇 [砖注转讛 讗讬住讜专 讛讜讗 讗讜讻诇]! 讗诇讗 讗诪专 专讘讗 讘讛住讘专 讚讘专讬 专讘 讻讛谞讗 讛诇诇讜: 讬砖 讛讘讚诇 讘讬谉 拽注专讛 砖谞诪诇讞 讘讛 讘砖专 诇讘讬谉 爪谞讜谉 砖谞讞转讱 讘住讻讬谉 砖讞转讻讜 讘讜 讘砖专, 砖讻谉 讛讗讬 [讝讛] 讟注诐 讛讘砖专 砖讘爪谞讜谉, 讗驻砖专 诇讗讚诐 诪讬砖专讗诇 诇诪讟注诪讬讛 [诇讟注讜诐 讗讜转讜], 砖讛专讬 讛讜讗 诪讜转专 讘讗讻讬诇讛 讜讗讬诇讜 讛讗讬 [讝讛] 讛讚诐 砖谞讘诇注 讘拽注专讛, 诇讗 讗驻砖专 诇诪讟注诪讬讛 [讗讬 讗驻砖专 诇讟注讜诐 讗讜转讜]. 砖讛专讬 讛讚诐 讗住讜专 讘讗讻讬诇讛.


讗诪专 诇讬讛 [诇讜] 专讘 驻驻讗 诇专讘讗: 讜讛专讬 讙诐 讘拽注专讛 谞讬转谉 诇讚注转 讗诐 讬砖 讘讛 讟注诐 讚诐, 砖诇讬讟注诪讬讛 拽驻讬诇讗 讗专诪讗讛 [砖讬讟注诐 讗讜转讜 讟讘讞 讙讜讬], 诪讬 [讛讗诐] 诇讗 转谞谉 [砖谞讬谞讜] 讻讬 拽讚专讛 砖讘讬砖诇 讘讛 讘砖专 鈥� 诇讗 讬讘砖诇 讘讛 讞诇讘, 讜讗诐 注讘专 讜讘砖诇 鈥� 讛专讬 讛讬讗 讗讜住专转 讘砖讬注讜专 砖讬砖 讘讜 讻讚讬 砖谞讜转谉 讛讘砖专 讟注诐 讘讞诇讘. 讜讻谉 拽讚讬专讛 砖讘砖诇 讘讛 转专讜诪讛 讛讗住讜专讛 讘讗讻讬诇讛 诇诪讬 砖讗讬谞讜 讻讛谉 鈥� 诇讗 讬讘砖诇 讘讛 讞讜诇讬谉. 讜讗诐 讘砖诇 鈥� 讛讞讜诇讬谉 讗住讜专讬诐 讘讗讻讬诇讛 诇诪讬 砖讗讬谞讜 讻讛谉, 讘砖讬注讜专 砖谞讜转谉 讛转专讜诪讛 讟注诐 讘讞讜诇讬谉.


讜讗诪专讬谞谉 [讜讗诪专谞讜, 讜砖讗诇谞讜]: 讘砖诇诪讗 [谞谞讬讞] 诇讙讘讬 谞转讬谞转 讟注诐 转专讜诪讛 讘讞讜诇讬谉 鈥� 讬讻讜诇 砖讟注讬诐 诇讛 [讟讜注诐 讗讜转讛, 讗转 讛转注专讜讘转] 讻讛谉, 讜讗讜诪专 讗诐 谞转谞讛 讟注诐 讗讜 诇讗. 讗诇讗 讘砖专 讘讞诇讘, 诪讗谉 讟注讬诐 诇讛 [诪讬 讟讜注诐 讗讜转讛] 砖讬讗诪专 诇谞讜 讗诐 讬砖 讟注诐 讘砖专 讘讞诇讘, 砖讛专讬 讛讚讘专 讗住讜专 诇讬砖专讗诇讬?! 讜讗诪专 诇谉 [诇谞讜 专讘讗]: 诇讬讟注诪讬讛 拽驻讬诇讗 [砖讬讟注诐 讗讜转讜 讟讘讞 讙讜讬], 讛讻讬 谞诪讬 诇讬讟注诪讬讛 拽驻讬诇讗 [讻讗谉 讙诐 讻谉 砖讬讟注诐 讗讜转讜 讟讘讞 讙讜讬]! 讛砖讬讘 专讘讗 诇专讘 驻驻讗: 讛讻讬 谞诪讬 [讻讱 讛讜讗 讙诐 讻谉], 讘诪拽专讛 讝讛 砖诇驻谞讬谞讜, 砖讗诐 讬砖 诇驻谞讬谞讜 讟讘讞 讙讜讬 鈥� 谞讜转谞讬诐 讗谞讜 诇讜 诇讟注讜诐, 讜讗讜诇诐 讻讬 拽讗诪讬谞讗 讚诇讬讻讗 拽驻讬诇讗 [讻讗砖专 讗诪专转讬 讗转 讚讘专讬讬, 讛专讬 讝讛 讻砖讗讬谉 讟讘讞 讙讜讬].


讙 讜诪讘讬讗讬诐 注讜讚 讘注谞讬谉 拽专讜讘, 讗讬转诪专 [谞讗诪专] 砖谞讞诇拽讜 讞讻诪讬诐 讘讚讬谞诐 砖诇 讚讙讬诐 砖注诇讜 诪谉 讛爪诇讬, 讜谞讬转谞讜 讘注讜讚诐 专讜转讞讬诐 讘拽注专讛 砖讗讻诇讜 讘讛 讘砖专, 砖注转讛 讘诇讜注 讘讛诐 讟注诐 讘砖专, 砖专讘 讗诪专 讻讬 讗住讜专 诇讗讻诇谉 讘讻讜转讞, 砖讛讜讗 诪讗讻诇 讞诇讘, 诪驻谞讬 讗讬住讜专 讘砖专 讘讞诇讘. 讜讗讬诇讜 砖诪讜讗诇 讗诪专 讻讬 诪讜转专 诇讗讻诇谉 讘讻讜转讞.


讜诪住讘讬专讬诐 讗转 砖讬讟讜转讬讛诐: 专讘 讗诪专 讻讬 讗住讜专 诇讗讜讻诇诐 讘讻讜转讞, 诪砖讜诐 砖讟注诐 讛讘砖专 砖讘拽注专讛 谞讜转谉 讟注诐 讛讜讗 讘讚讙讬诐, 讜讟注诐 讝讛 讬讬谞转谉 讘讻讜转讞. 讜砖诪讜讗诇 讗诪专 讻讬 诪讜转专 诇讗讜讻诇诐 讘讻讜转讞, 砖讻谉 讗讬谉 讟注诐 讛讘砖专 谞讬转谉 讘诪讬砖专讬谉 讘讚讙讬诐, 砖讛专讬 诇讗 谞转讘砖诇讜 讛讚讙讬诐 注诐 讘砖专 讻讗讞讚, 讗诇讗 谞讜转谉 讟注诐 讘专 [讘谉] 谞讜转谉 讟注诐 讛讜讗, 砖讟注诐 讛讘砖专 谞讻谞住 讘转讞讬诇讛 讘拽注专讛, 砖讛讬讗 注爪诪讛 讗讬谞讛 讘砖专 讗诇讗 诪讜讟注诪转 诪讘砖专 ("谞讜转谉 讟注诐"), 讜诪砖诐 讘讗 讟注诐 讛讘砖专 诇讚讙讬诐 (讜讛专讬讛诐 "讘专 谞讜转谉 讟注诐"). 讜讘讗讜驻谉 讝讛 诪讜转专 诇讗讻讜诇 讗转 讛讚讙讬诐 讘讻讜转讞.


 讜诪注讬专讬诐:  讜讛讗 [讜讛诇讻讛 讝讜] 砖诇 专讘, 诇讗讜 [诇讗] 讘驻讬专讜砖 讗讬转诪专 [谞讗诪专讛] 讗诇讗 诪讻诇诇讗 讗讬转诪专 [诪讻诇诇 讛讚讘专讬诐 谞讗诪专讛], 讻讬爪讚? 砖专讘 讗讬拽诇注 诇讘讬 [讛讝讚诪谉 诇讘讬转讜] 砖诇 专讘 砖讬诪讬 讘专 讞讬讬讗 讘专 讘专讬讛 [讘谉 讘谞讜], 讞砖 讻讗讘讬诐 讘注讬谞讬讜, 讜注讘讚讜 诇讬讛 砖讬讬驻讗 讘爪注讗 [注砖讜 诇讜 诇专驻讜讗转讜 诪砖讞讛 讘转讜讱 拽注专讛], 讘转专 讛讻讬 专诪讜 诇讬讛 讘砖讜诇讗 讘讙讜讜讛 [诇讗讞专 讻讱 砖诪讜 诇讜 转讘砖讬诇 讘转讜讻讛, 讘转讜讱 讛拽注专讛 讛讝讜], 讟注讬诐 诇讬讛 讟注诪讗 讚砖讬讬驻讗 [讟注诐 讘讜 讘转讘砖讬诇 讗转 讟注诐 讛诪砖讞讛], 讗诪专: 讬讛讬讘 讟注诪讗 讻讜诇讬 讛讗讬 [谞讜转谉 讛讜讗 讟注诐 讻诇 讝讗转, 讻诇 讻讱 讛专讘讛], 讜诪讻讗谉 讛住讬拽讜 讛砖讜诪注讬诐 讻讬 砖讬讟转 专讘 讛讬讗 砖讚讘专 砖讛讜讗 谞讜转谉 讟注诐 讘谉 谞讜转谉 讟注诐, 注讚讬讬谉 讬砖 讘讻讜讞讜 诇转转 讟注诐. 讜讚讜讞讬诐 专讗讬讛 讝讜: 讜诇讗 讛讬讗, 讗讬谉 诪诪注砖讛 讝讛 诇讛住讬拽 诪住拽谞讛 讻讜诇诇转 诇注谞讬谉 讻诇 谞讜转谉 讟注诐 讘谉 谞讜转谉 讟注诐, 砖讻谉 砖讗谞讬 讛转诐 讚谞驻讬砖 诪专专讛 讟驻讬 [砖讜谞讛, 谞讘讚诇 诪砖讗专 诪拽专讬诐 讛讜讗 讛诪拽专讛 砖诐, 砖诪专讜讘讛 诪专讬专讜转讛 诪讗讚 砖诇 诪砖讞转 讛转专讜驻讛], 讜诇讻谉 讛讬讗 谞讜转谞转 讟注诐 讗祝 讘讗讜驻谉 讝讛.


 讜讘注谞讬谉 讝讛 诪住讜驻专: 专' 讗诇注讝专 讛讜讛 拽讗讬诐 拽诪讬讛 [讛讬讛 注讜诪讚 诇驻谞讬] 诪专 砖诪讜讗诇, 讗讬讬转讜 诇拽诪讬讛 [讛讘讬讗讜 诇驻谞讬讜, 诇驻谞讬 砖诪讜讗诇] 讚讙讬诐 砖注诇讜 (砖讛转讘砖诇讜) 讘拽注专讛 砖诇 讘砖专, 讜拽讗 讗讻讬诇 [讜讛讬讛 讗讜讻诇] 讗讜转诐 讘讬讞讚 注诐 讻讜转讞. 讬讛讬讘 诇讬讛 [谞转谉 诇讜] 砖诪讜讗诇 诇专' 讗诇注讝专 诪转讘砖讬诇 讝讛, 讜诇讗 讗讻诇 专' 讗诇注讝专, 砖讻谉 讛讜讗 转诇诪讬讚讜 砖诇 专讘 讛讗讜住专 转讘砖讬诇 砖讻讝讛. 讗诪专 诇讬讛 [诇讜] 砖诪讜讗诇: 诇专讘讱, 讻诇讜诪专, 诇专讘, 讬讛讬讘讬 诇讬讛 [谞转转讬 诇讜] 诇讗讻讜诇 诪转讘砖讬诇 讻讝讛, 讜讗讻诇, 讜讗转 诇讗 讗讻诇转 [讜讗转讛 讗讬谞讱 讗讜讻诇]? 诇讗讞专 讝诪谉, 专' 讗诇注讝专 讗转讗 诇拽诪讬讛 [讘讗 诇驻谞讬] 专讘, 讗诪专 诇讬讛 [诇讜] 专' 讗诇注讝专 诇专讘: 讛讗诐 讛讚专 讘讬讛 诪专 诪砖诪注转讬讛 [讞讝专 讘讜 讗讚讜谞讬 诪讛诇讻转讜], 讜讛专讬讛讜 诪转讬专 讗讻讬诇转 转讘砖讬诇 讻讝讛? 讗诪专 诇讬讛 [诇讜] 专讘 讘转砖讜讘讛: 讞住 诇讬讛 诇讝专注讬讛 [讞住 讜砖诇讜诐 诇讜 诇讝专注讜, 诇讘谞讜] 砖诇 讗讘讗 讘专 讗讘讗 讗讘讬讜 砖诇 砖诪讜讗诇 讚诇讬住驻讬 诇讬 诪讬讚讬 讜诇讗 住讘讬专讗 诇讬 [砖讬讗讻讬诇谞讬 讚讘专 砖讗讬谉 讗谞讬 住讘讜专 讘讜 砖讛讜讗 诪讜转专 讘讗讻讬诇讛], 砖诇讗 讛讬讜 讚讘专讬诐 讗诇讛 诪注讜诇诐, 讜诇讗 讛讗讻讬诇讜 砖诪讜讗诇 转讘砖讬诇 讻讝讛.


 讜注讜讚 诪住讜驻专 讘转讘砖讬诇 讚讙讬诐 砖注诇讜 诪拽注专讛 砖诇 讘砖专 讜诇注谞讬谉 讗讻讬诇转诐 讘讻讜转讞, 砖专讘 讛讜谞讗 讜专讘 讞讬讬讗 讘专 讗砖讬 讛讜讜 讬转讘讬 [讛讬讜 讬讜砖讘讬诐] 诇住注讜讚讛. 讞讚 讘讛讗讬 讙讬住讗 讚诪讘专讗 [讗讞讚 讬砖讘 讘爪讚 讝讛 砖诇 讛诪注讘讜专转] 砖诇 谞讛专 住讜专讗, 讜讞讚 讘讛讗讬 讙讬住讗 讚诪讘专讗 [讜讗讞讚 讬砖讘 讘爪讚 讝讛 砖诇 讛诪注讘讜专转]. 诇诪专 讗讬讬转讜 诇讬讛 [诇讞讻诐 讝讛 讛讘讬讗讜 诇讜] 讚讙讬诐 砖注诇讜 讘拽注专讛 讜讗讻诇 讘讻讜转讞, 诇诪专 讗讬讬转讜 诇讬讛 [诇讞讻诐 讝讛 讛讘讬讗讜 诇讜] 转讗谞讬诐 讜注谞讘讬诐 讘转讜讱 讛住注讜讚讛, 讜讗讻诇, 讜诇讗 讘专讬讱 [讜诇讗 讘讬专讱] 注诇 讗讻讬诇转 讛转讗谞讬诐 讜讛注谞讘讬诐, 诇驻谞讬讛 讜诇讗讞专讬讛, 讗祝 砖讗讬谉 讛诐 讘讗讬诐 诇诇驻转 讗转 讛驻转 讜讛讚专讱 讛谞讜讛讙转 讛讬讗 诇讛讘讬讗诐 诇讗讞专 讛住注讜讚讛 讜诇讘专讱 注诇讬讛诐.


诪专 讗诪专 诇讬讛 诇讞讘专讬讛 [讞讻诐 讝讛 讗诪专 诇讜 诇讞讘讬专讜]: 讬转诪讗 [讬转讜诐], 讻诇讜诪专, 砖讗讬谉 诇讜 专讘! 讜讻讬 注讘讚 [注砖讛] 专讘讱 讛讻讬 [讻讱] 诇讗讻讜诇 讚讙讬诐 讻讗诇讛 讘讻讜转讞? 讜诪专 讗诪专 诇讬讛 诇讞讘专讬讛 [讜讞讻诐 讝讛 讗诪专 诇讜 诇讞讘讬专讜]: 讬转诪讗 [讬转讜诐]! 讜讻讬 注讘讚 [注砖讛] 专讘讱 讛讻讬 [讻讱] 诇讗讻讜诇 驻讬专讜转 讘转讜讱 讛住注讜讚讛 讘诇讗 诇讘专讱 注诇讬讛诐? 诪专 讗诪专 诇讬讛 诇讞讘专讬讛 [讞讻诐 讝讛 讗诪专 诇讜 诇讞讘讬专讜]: 讗谞讗 [讗谞讬] 讻砖诪讜讗诇 住讘讬专讗 诇讬 [住讘讜专 讗谞讬] 砖诪转讬专 讗讻讬诇转 讚讙讬诐 讗诇讛 讘讻讜转讞, 讜诪专 讗诪专 诇讬讛 诇讞讘专讬讛 [讜讞讻诐 讝讛 讗诪专 诇讜 诇讞讘讬专讜]: 讗谞讗 [讗谞讬] 讻专' 讞讬讬讗 住讘讬专讗 诇讬 [住讘讜专 讗谞讬], 讚转谞讬 [砖讻谉 砖谞讛] 专' 讞讬讬讗 讘专讬讬转讗 讝讜: 驻转 砖讘讬专讱 注诇讬讛 转讞讬诇讛 鈥� 讛专讬讛讬 驻讜讟专转 讻诇 诪讬谞讬 诪讗讻诇 砖讘讗讜转讛 住注讜讚讛, 诪诇讘专讱 注诇讬讛诐. 讜讻谉 讬讬谉 砖讘讬专讱 注诇讬讜 鈥� 讛专讬讛讜 驻讜讟专 讻诇 诪讬谞讬 诪砖拽讬谉 砖讘讗讜转讛 住注讜讚讛 诪诇讘专讱 注诇讬讛诐.


 讜讘住讬讻讜诪诐 砖诇 讚讘专讬诐, 讗诪专 讞讝拽讬讛 诪砖讜诐 [讘砖诐] 讗讘讬讬: 讛诇讻转讗 [讛诇讻讛] 讛讬讗 讻讬 讚讙讬诐 砖注诇讜 讘拽注专讛 砖诇 讘砖专 鈥� 诪讜转专 诇讗讜讻诇谉 讘讻讜转讞, 讜讻砖讬讟转 砖诪讜讗诇. 讜讗讬诇讜 爪谞讜谉 砖讞转讻讜 讘住讻讬谉 砖讞转讱 讘讛 讘砖专 鈥� 讗住讜专 诇讗讜讻诇讜 讘讻讜转讞, 讜砖诇讗 讻砖讬讟转 专讘 讻讛谞讗.


 讜诪注讬专讬诐:  讜讛谞讬 诪讬诇讬 [讜讚讘专讬诐 讗诇讛] 讗诪讜专讬诐 讚讜讜拽讗 讘爪谞讜谉,

